钦定古今图书集成/历象汇编/庶征典/第074卷 > 《管窥辑要》 > 《雷占》
## 钦定古今图书集成/历象汇编/庶征典/第074卷 > 《管窥辑要》 > 《雷占》

凡雷，出以二月，收以八月，若发于当出之先，当收之
后，皆为非时刑赏失当之所致也。以所鸣日时占其
灾咎。

子日有谗臣在君侧，又为盗贼，为水，为兵，为死丧哭
泣事。

丑日相易，天子有动，兵大出。

“寅”日，外兵起，后宫不安，有妖言人灾，大水，河津不通，
天下多恶风。

卯日，王者不安，将相易，兵马动，后宫有变。

辰日兵起，天下不安。有失土库，兵出，农人忧。

巳日，蛮夷兵动，吴楚不安，兵车动。

午日，王者过侈，淫乐无度，又为火灾，宗庙有变事。
未日有大水，有巫蛊咒诅，大臣受诛，失库藏火灾，有
兵疫，马死，财宝出，天下多死人。

申日：兵起将灾，虎狼为害。

酉日有远使西戎，燕赵有边兵动，道路多艰。

戌日，王者迁居，宫室，土木之工兴，有火灾，仓粟出，人
饥。

亥日，风雨不节，大寒杀物，大水，兵起。

凡非时而雷，当有兵发于所起之方。而之其所往之
方，若有风从之，则兵胜；风逆，有战。京房曰：“天冬雷，地
必震。”又曰：“教令扰，蛰虫出行。”雷声连日不止，谓之失
信。人君号令不常，民多忧怨。

凡雷先发而后电者，阴胜阳也。其占为“人君失德，贼
臣将起。”

凡雷发非时，大臣专政，女主擅权，人君失政，贼臣将
起。《传》曰：“雷者，阴阳和合，震动万物。春分发，秋分藏。非
时而鸣，军破国殃。”非时而发，在子日君侧有谗臣盗
起，有水灾、死丧哭泣事。丑日将相不安，兵出外。丑金
库震动之兵必出也。寅日边兵起，有妖惑众，津梁不
通，有谗臣，后宫不安。其所发之地，兵灾。卯日天子宫
中不安，大臣灾，万物不成。辰日兵起，天子忧，失地有
水灾。巳日蛮夷兵动，其地有兵饥。午日王者宴乐无
度，其地有火灾，有死丧。未日有大水，有咒诅事，大臣
诛，库藏有火，其国有死君，兵疫。申日地动，将军有忧。
酉日燕赵有兵起，边兵动。戌日土工兴。戌为楼台，又
为火库，有火灾，宫舍迁动，仓粟出。亥日有大火，水寒
杀物，兵起。亥为六阴之极，故为水、为寒。亥位在干，故
为兵起。〈十二支日非时雷发占与前参玩〉

凡遇启蛰而不雷，政弛臣慢，国势将危。一曰：“当雷不
雷，君弱臣强。”

二月雷不鸣，百果不实，小儿多死。

三月，雷不鸣，秋多盗贼。

“四月，雷不鸣”，君令不行，臣专政。

五月，雷不鸣，大臣卒，五谷减半。

六月，雷不鸣，蝗虫生，民不安。

夏三月不闻雷，五谷不成，人疾病。

春，正月，雷。民不炊，为丧，为疫，应在所发之方。一曰：“王
者举事不时。”

秋雷大鸣，五谷不实。谚曰：“秋雷碌碌，有稻无谷。
七月雷吼，有急令。”

冬，雷震动，万物不成，虫不藏，兵起山崩，所当之乡，骸
骨盈野。夜雷尤甚。

冬至日雷，天下大兵，盗贼横行。雷雨大作，不出五年
国亡。凡雷冬起者，阳气不藏也。以雷鸣之日知何方，
亦曰“各以其辰为方。”

“春雷不发，冬雷不藏”，兵起国亡。

“凡雷而不雨”，人君举事，无益于民，有风则令行，无风
则令不行。一曰：上下不和，则雷而不雨。

“雷先鸣而后电”，执法者贪苛也。“雷而不电”，王者举事
不明。

“雷或霹雳而无风雨”者，刚柔不均，激气并作，君臣忿
争，恶令暴出。

“《庚午》，日有雷”，其月有兵。

雷震地裂，大臣专恣，士庶分离，国败亡。

“雷声格格，雨下籍籍。”人君无施，百姓侮之。

“雷声连延不绝”，人君行令，不合于民，民不知畏，号令
不行。

《雷》声或东或西，或南或北。“君令无恒，民不知法”，大乱
将起。

春三月甲子、乙丑、戊寅、辛卯、戊午之日，有雷击物，且
有兵。大雷，大兵。

春夏甲子、丙寅、戊子兵起，期不出三日夏三月，甲子、乙丑、戊寅、辛卯之日，有疾风大雷，有军
在外，大战，城坏，无兵兵起。一曰：“春甲子、己丑、戊寅、己
卯、戊午；夏，甲子、己丑、戊寅。”

春己丑、丁丑、夏甲午、壬戌、己亥、丁未、冬甲寅。又曰：“春
戊寅、夏戊申、冬戊子，日不雨而有雷电，其声所及，有
死将流血。”

秋庚午，日雷，其地兵起，不出一月。

秋三月、冬三月，雷鸣，兵起，客利主人，不利。

凡甲子大雷，不出其月，兵起。

《庚子》日，大雷，不出一月，有恶令，亦为兵起。

《戊子》日，雷鸣三日不止，其下大战。

不雨而雷，外兵归，内兵起。

凡占雷，初起天门，人安。初起水门，流水滂沱。初起土
门，五谷贱，枲长。一云：“多疾病。”初起木门，棺木贵。一云：
“榖贵。”初起风门，五谷伤，有暴霜。一云：“多雪。”初起火门，
夏旱，虫蝗攒五谷。初起金门，铜铁贵。初起鬼门，人多
病死。一云：“禾稼好。”坎为水门，艮为鬼门，震为木门，巽
为风门，离为火门，坤为土门，兑为金门。乾为天门，
雷击郡县，下人有谋。

雷击宫庭中人，大夫谋逆，不出五年，交兵流血。
雷击贵人屋，佞人持政，不出一年，大兵大水，六年国
亡。

“雷击贵人从车马”，人君惑于佞。

立冬雷发声。秋籴贵。

雷声霹雳蛟龙见，国有贤士。

雷霹雳大风，而发屋折木，小人在位，贤人在野。霹雳
杀人，君听谗佞，以杀忠良。

凡军营中雷电霹雳击树木屋舍，吹沙走石，赏赐军
士，急移之不去，败。

军在外，天雷震动，将军兵士悉衣甲执刃，上弓，皆以
“敬天之威，天助之。”

军将交战，而雷电风雨，占其来处，不可逆战，固守，定
而攻之。

雷霹雳声下，军中士卒叛。

军上雷多者，其军必胜。一曰：“雷雨”，军中尤甚者，将战
无功。

不雨而电光所及，兵将为血。

夏

### 桀之时雷霆杀人

按《史记夏本纪》不载。　按《通志》云云。